open-index/open-wikipedia-markdown huggingface dataset:
Մուխթար Աուեզով

**Մուխթար Օմարխանովիչ Աուզեով** (, ), ղազախ սովետական գրող և գիտնական։ ՂԽՍՀ ԳԱ ակադեմիկոս (1946), գիտության վաստակավոր գործիչ (1957)։ Լենինյան (1961) և Ստալինյան առաջին աստիճանի (1949) մրցանակների դափնեկիր։ Եղել է Ղազախստանի գրողների միության նախագահ։ Նրա «Աբայի ուղի» վեպն ընդգրկել է «Համաշխարհային գրականության գրադարանում»։

## Կենսագրություն
Մուխթար Օմարխանովիչ Աուզեովը ծնվել է 1897 թվականին հոկտեմբեր 16-ին Ղազախական ՍՍՀ Սեմիպալատինսկի մարզի Չինգիսթաու բնակավայրում։ 1928 թվականին ավարտել է Լենինգրադի համալսարանը, հետագայում՝ Տաշքենդի միջինասիական համալսարանին կից ասպիրանտուրան։ Գրական ասպարեզ է մտել 1917 թվականիին, ֆեոդալական ցեղային կարգերի դեմ ուղղված «Էնլիք–Քեբեք» պիեսով։ Գրել է պիեսներ, կոլտնտեսային կյանքն ու սոցիալիստական շինարարությունը պատկերող պատմվածքներ։ Սովետական գրականության աչքի ընկնող սաեղծագործություններից է ղազախ մեծ բանաստեղծ–լուսավորիչ Աբայ Կունանբաևի կյանքին նվիրված «Աբայի ուղին» վեպ–էպոպեան, որը կազմված է «Աբայ» և «Աբայի ուղին» մասերից.։ Նա եղել է ականավոր գիտնական, աբայագիտության հիմնադիրը, ղազախական և կիրգիզական գրականությանը և բանահյուսությանը նվիրված ուսումնասիրությունների հեղինակ։ Մուխթար Աուզեովը մահացել է 1961 թվականին հուլիսի 27-ին Մոսկվայում։
Ղազախական ակադեմիական թատրոնը կրում է Աուզեովի անունը։ Ալմա–Աթայում է գտնվում նրա տուն-թանգարանը։

## Մուխթար Աուեզովը հայերեն
### Գրքեր
* Աբայ (վեպ), Ե., Հայպետհրատ, 1952, 724 էջ։ Ռուսերենից թարգմ.՝ Հրանտ Բորոզանյան։

### Մամուլ
* Սգավոր գեղեցկուհին։ «Գարուն», 1978, թիվ 8, էջ 40։

## Ծանոթագրություններ

## Գրականություն
* *Нурпеисов Р.* Ауэзов и Алаш. — Алматы, 1995.
* *Анастасьев Н.* Трагедия триумфатора. — , 2006. — (серия ЖЗЛ)
* *Анастасьев Н.* Трагедия триумфатора. — Алматы, 2007. — Издание 2-е, исправленное и дополненное.

Կատեգորիա:20-րդ դարի բանաստեղծներ
Կատեգորիա:20-րդ դարի պատմվածքագիրներ
Կատեգորիա:20-րդ դարի վիպասաններ
Կատեգորիա:20-րդ դարի տղամարդ գրողներ
Կատեգորիա:Բանասիրական գիտությունների դոկտորներ
Կատեգորիա:Բանաստեղծներ այբբենական կարգով
Կատեգորիա:Լենինյան մրցանակի դափնեկիրներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային բանաստեղծներ
Կատեգորիա:Խորհրդային գիտնականներ
Կատեգորիա:Խորհրդային դրամատուրգներ
Կատեգորիա:Խորհրդային պատմվածքագիրներ
Կատեգորիա:Խորհրդային վիպասաններ
Կատեգորիա:Խորհրդային տղամարդ գրողներ
Կատեգորիա:Ղազախ գրողներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Սանկտ Պետերբուրգի պետական համալսարանի շրջանավարտներ
Տյուպինի

**Տյուպինի ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02753:

## Բնակչություն
2010 թվականի տվյալներով՝ համայնքի բնակչությունը կազմում է 364 մարդ։ 

## Տնտեսություն
2010 թվականին համայնքի 218 աշխատունակ (15-64 տարեկան) բնակիչներից 141-ը տնտեսապես ակտիվ էին, 77-ը՝ ոչ ակտիվ (ակտիվության ցուցանիշը կազմել է 64,7 %, 1999 թվականին եղել է66,1 % )։ 141 տնտեսապես ակտիվ բնակիչներից աշխատում էին 122-ը (74 տղամարդ և 48 կին), գործազուրկ էին 19 մարդ (10 տղամարդ և 9կին)։ 77 տնտեսապես ոչ ակտիվ բնակիչներից 14 ը եղել են աշակերտներ կամ ուսանողներ, 33-ը՝ թոշակառուներ, 30-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Տյուպին 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Քադիր Դողուլու

**Աբդուլ Քադիր Դողուլու** (, ), թուրքական ծագմամբ դերասան և մոդել։ Թուրք հայտնի երաժիշտ Քեմալ Դողուլուի եղբայրն է։ Նկարահանվել է Հորս մեղքերը հեռուստասերիալում, որը ցուցադրվել է Star TV հեռուստաընկերության եթերում։

## Կենսագրություն
Քադիրը ծնվել է 1982թվականին Մերսինում բազմազավակ ընտանիքում։ Ունի 5 եղբայր։ Նրանց ընտանիքը աղքատ էր, այդ իսկ պատճառով Քադիրը մանկուց սկսել է աշխատել (ջուր է վաճառել, հեծանիվներ նորոգել)։ Սրա հետ զուգընթաց մշտապես երազել է բարմեն դառնալու մասին։ Երբ նա դարձավ 17 տարեկան, Քադիրը տեղափոխվեց Ստամբուլ` ավագ եղբոր Քեմալի մոտ, որտեղ փորձեց իր ուժերը որպես բարմեն և խոհարար։ Երբ հուսալքվեց լավ աշխատանք գտնելու անկարողությունից, նա որոշեց վերադառնալ Մերսին, սակայն վերջին պահին փոշմանեց, ինչն էլ դարձավ ճակատագրական նրա համար։

## Կարիերա
Ի շնորհիվ բարետես տեսքի և հասակի Քադիրին շատ արագ նկատեցին և հրավիրեցին աշխատելու որպես մոդել։ 2010 թ-ին Քադիրը սկսեց իր դերասանական կարիերան` խաղալով Ալիի դերը «Փոքրիկ գաղտնիքներ» սերիալում Մերվե Բոլուգուրի, Բուրակ Օզչիվիտի և Սինեմ Քոբալի հետ։ Դրան հաջորդեց Գյունեյի դերը «Չարաբաստիկ յոթնյակը» սերիալում։

Քադիրին մեծ ճանաչում բերեց Մադջիթ Արջիօղլուի դերը «Ստամբուլի երկու դեմքը» սերիալում։ 2015 թվականին Քադիրը նկարահանվեց Գյոկհենի դերում «Սեվդամ Ալաբորա» սերիալում, որտեղ նրա խաղընկերուհին դարձավ Էլչին Սանգուն։ Հեռուստասերիալը սակայն ցածր վարկանիշի համար եզրափակվեց 4 սերիայով։

2015 թվականից սկսած Քադիրը նկարահանվում է Հոյակապ Դար։ Քյոսեմ սուլթան սերիալում` մարմնավորելով Ղրիմի խան Մեհմեդ III Գերայի դերը։

## Անձնական կյանք
2006 թվականից Քադիրը հանդիպում էր թուրք հայտնի երգչուհի Հանդե Եների հետ, սակայն զույգը 2010 թվականի սկզբին բաժանվեց։ 2013 թվականի կեսերին Քադիրը սկսեց հանդիպել դերասանուհի Նեսլիհան Աթագյուլի հետ, ում հանդիպել էր «Ստամբուլի երկու դեմքը» սերիալի նկարահանումների ժամանակ։ Նեսլիհանը մարմնավորում էր գլխավոր հերոսուհի Ներիմանի կերպարը։ 2015 թվականի նոյեմբերի 26-ին զույգը նշանվեց, իսկ 2016 թվականի hուլիսի 8-ին զույգն ամուսնացել է։

## Ծանոթագրություններ

## Արտաքին հղումներ

Կատեգորիա:Թուրք դերասաններ
Կատեգորիա:Թուրք մոդելներ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք տղամարդ մոդելներ
Մալպենսա օդանավակայան

**Միլան-Մալպենսա օդանավակայան** (, ) , նախկին անվանումը՝ **Բոստո-Արսիցիո օդանավակայան** (), Հյուսիսային Իտալիայում գտնվող ամենամեծ օդանավակայանը։ Սպասարկում է Լոմբարդիայի, Պիեմոնտի, Լիգուրիայի 15 միլիոն բնակիչներին։ Միլանի կենտրոնից գտնվում է 49 կմ հեռավորության վրա, մոտ է Լոմբարդիան և Պիեմոնտը իրարից բաժանող Տիչինո գետին։ Օդանավակայանն ունի երկու տերմինալ և երկու թռիչքուղի։ "CargoCity" տերմինալում տարեկան կտրվածքով իրականացվում են 435,000 տոննա միջազգային բեռնափոխադրումներ։

Առաջին արդյունաբերական օդանավակայանը Cascina Malpensa-ի հարևանությամբ բացվել է 1909 թվականին Ջովանի Ագուստայի և Ջոնավի Բատիստա Կապրոնիի հին ագարակում՝ փորձարկելու իրենց ինքնաթիռների նախատիպերը։ Այնուհետև, քաղաքացիական շահագործման նպատակով 1948 թվականին բացվել է այս օդանավակայանը պատերազմի վերակառուցման ժամանակահատվածում՝ ծառայելու Միլանի հյուսիսային հատվածին։

2015 թվականին Մալպենսա օդանավակայանը սպասարկել է շուրջ 18,582,043 ուղևորների։ Ուղևորների առումով համարվում է Եվրոպայի 29-րդ ամենածանրաբեռնված օդանավակայանը։ Մինչև 2008 թվականը Մալպենսա օդանավակայանը եղել է Իտալիայի ազգային ավիափոխադրող Alitalia-ի խոշոր հանգույցը։ Մալպենսա օդանավակայանը Հռոմի Fiumicino օդանավակայանի հետ միասին համարվում են միջազգային ուղևորափոխադրումների և բեռների իտալական ամենածանրաբեռնված օդանավակայանները։

## Տերմինալներ
[thumb|right|EasyJet Airbus A319-ը վայրէջք է կատարում Մալպենսա օդանավակայանում, հետևի ֆոնում [Ալպերն են]]
Մալպենսա օդանավակայանն ունի երկու ուղևորային տերմինալներ, և նրանք կապված են օդանավակայանի մերձքաղաքային ավտոբուսների ցանցին։

### Տերմինալ1
Տերմինալ 1-ը բացվել է 1998 թվականին։ Այն նոր, մեծ և ավելի աչքի ընկնող տերմինալ է։ Տերմինալը բաժանված է երեք բաժինների և ուղևորներին սպասարկում է ըստ նախատեսված, ինչպես նաև ըստ չարտերային չվերթների.

* **Տերմինալ 1A**՝ սպասարկում է ներքին և միջ-շենգենյան թռիչքները
* **Տերմինալ 1B**՝ սպասարկում է ոչ-շենգենյան և որոշ միջմայրցամաքային թռիչքներ
* **Տերմինալ 1C**՝ բացվել է 2013 թվականի հունվարին, սպասարկում է ոչ-շենգենյան և որոշ միջմայրցամաքային թռիչքներ

### Տերմինալ 2
Տերմինալ 2-ը ավելի հին տերմինալ է։ Ներկայումս այն օգտագործվում է բացառապես easyJet-ի համար։ Նախկինում այս տերմինալում գործող բոլոր չարթերային ծառայությունները Տերմինալ 1-ի բացվելուց հետո տեղափոխվել են այնտեղ։

Այստեղ գործող միակ հասարակական տրանսպորտներից է ATM (Միլանի տրանսպորտ) տեղական ավտոբուսները կամ մերձքաղաքային ավտոբուսները, որոնք գործարկվում են Terravision, Autostradale և Malpensa Shuttle-ի կողմից։ Մալպենսա օդանավակայանում գործում են անվճար ավտոբուսներ Տերմինալ 2-ը Տերմինալ 1-ին կապելու համար։

## Ծանոթագրություններ

## Արտաքին հղումներ
*Milan–Malpensa Airport – Official website
*SEA SpA  – Official website
*Malpensa Airport AOC & USERS Committees MXP Milan 

Կատեգորիա:Իտալիայի օդանավակայաններ
Բազումք

**Բազումք**, բույլք, պլեադներ (), Արեգակնային համակարգին մոտ բաց աստղակույտերից մեկը (հեռավորությունը շուրջ 130 պս, տրամագիծը՝ 10 պս-ից քիչ ավելի)։ Ամենապայծառ աստղերը երևում են նաև անզեն աչքով (օրինակ, Ալցիոնը)։ Տարիքը 3×106։ 1968 թվականին Վիկտոր Համբարձումյանը տեսականորեն կանխագուշակել է, որ Բազումք երիտասարդ աստղակույտում շուրջ 500 անփոփոխ աստղերից զատ կան առնվազն մի քանի հարյուր բռնկվող աստղեր։ Մինչև 1974 թվականը Բյուրականի, Տոնանցինալայի (Մեքսիկա), Ազիագոյի (Իտալիա) և Բուդապեշտի աստղադիտարաններում միասնական ծրագրով կատարված լուսանկարչական դիտումների շնորհիվ Բազումք աստղակույտերում հայտնաբերվել է ավելի քան 400 բռնկվող աստղ, իսկ դրանց ընդհանուր թիվը 1000 է։ Բազումքի ուսումնասիրության հիման վրա Բյուրականի աստղադիտարանում կարևոր արդյունքներ են ստացվել թզուկ աստղերի էվոլյուցիայի և բռնկումների բնույթի ու հատկությունների վերաբերյալ։

Կատեգորիա:Աստղագիտություն
Կրակե բարբուս

** Կրակե բարբուս ** (), ճառագայթալողակ ձկների տեսակ Ծածանաձկների ընտանիքից։ Առաջին անգամ նկարագրվել է ֆրենսիս Բյուկենեն Համելտոնի կողմից 1822 թվականին։
## Արեալ
Բնակվում է Բանգլադեշի, Հյուսիս-արևելյան Հնդկաստանի ջրերում, հարավարևելյան Ասիայի որոշ շրջաններում։ Նախընտրում է չհոսող ջուր։
## Նկարագրություն
Մարմինը օվալաձև է, կողքերից հարթ է։ Բեղիկներ չունի։ Երկարությունը ակվարիումում մինչև 5 սմ է, բնության մեջ - մինչև 8 սմ։

Սեռական դիմորֆիզմը վառ արտահայտված է. էգը բաց դեղնականաչ կամ դեղնավուն գույնի է, արուն ունի ուժեղ կրակե գույն (ինչի պատճառով էլ ստացել է իր անվանումը), գռգռված վիճակում կրակե գույնը ուժեղանում է։ Արուի մոտ պոչի հիմնային մասում կա սև հետք։ Ձվադրման պատրաստ էգը ուժեղ գիրանում է։
## Պահպանումը և բազմացումը
Կրակե բարբուսները նախընտրում են 18-25&nbsp;°C ջերմաստիճանով ջուր, 4-18° կոշտությամբ, 6,5-7,5 ակտիվ ռեակցիայով (չեզոքին մոտ)։ Եթե պլանավորվում է բազմացում,ապա խորհուրդ է տրվում պահպանել ցածր ջերմաստիճանի պայմաններում։
Կրակե բարբուսին պետք է կերակրել կենդանի կերով - մոծակի թրթուրներով, ջրալվեր , և այլն։ Սակայն նորմալ է տանում կերակրումը չոր որակյալ կերերով։ Լրացուցիչ կերպով կարիք ունի բուսական կերի, որը կարող է հանդիսանալ սալաթի տերևներ,կաթնուկ։
Բազմացումը բարդ չէ։ Մի քանի օրվա ընթացքում սննդակարգը մեծանում է կենդանի կերերի հաշվին, ակվարիումում ջրի ջերմաստիճանը բարձրանում է 1-2 աստիճանով։ Հնարավոր է, բայց պարտադիր չէ արուների և էգերի առանձին պահպանումը այդ շրջանում։ Երբ էգի որովայնը լցված է ձկնկիթներով, նրան երկու արուների հետ տեղափոխում են առանձին ձուղբածության ակվարիում 10-15 լիտր ծավալով։ Հատակը ծածկում են զատման ցանցով, որպեսզի կանխեն արտադրողների կողմից ձկնկիթների ուտելը։ Հատակում պարտադիր են կանաչ բույսերը։ Ձվադրումը կատարվում է առավոտյան։ Արտադրողներին սպանում են։ Ձկնկիթը ինկուբացվում է 1,5-2 օր, թրթուրները լողում են 3-4 օրից։ Սեռահասուն առնում են 6-8 ամսից։

## Ծանոթագրություններ
Բեն Դևիս

**Բենջամին Թոմաս (Բեն) Դևիս** (, ), ուելսցի ֆուտբոլիստ, աջ պաշտպան։ Հանդես է գալիս անգլիական «Տոտտենհեմ Հոտսպուր»-ի և Ուելսի ազգային հավաքականի կազմում։

## Ակումբային կարիերա
### «Սուոնսի Սիթի»
Հանդես գալով «Սուոնսի Սիթիի» բոլոր տարիքային թիմերում նա 2012/13 մրցաշրջանի սկզբում Դևիսը պայմանագիր է կնքել ուելսյան ակումբի հետ։

Հիմնական կազմում նա իր դեբյուտը նշել է 2012 թվականի օգոստոսի 25-ին՝ «Վեստ Հեմ Յունայթեդի» դեմ խաղում՝ 84-րդ րոպեին փոխարինելով Նիլ Թեյլորին։ Մրցաշրջանի ընթացքում նա դարձավ թիմի հիմնական աջ պաշտպանը։ Նոյեմբերի 23-ին Բեն Դևիսը երկարացրել է իր պայմանագիրը 3․5 տարով։

Թիմի կազմում նա իր առաջին գոլը խփել է 2013 թվականի նոյեմբերի 19-ին՝ «Ստոկ Սիթիի» դեմ խաղում։

### «Տոտտենհեմ Հոտսպուր»
2014 թվականի հուլիսի 22-ին Բեն Դևիսը տեղափոխվել է անգլիական «Տոտտենհեմ Հոտսպուր»։

## Միջազգային կարիերա
Ուելսի ազգային հավաքականի կազմում Բեն Դևիսը իր դեբյուտը նշել է 2012 թվականի հոկտեմբերի 12-ին՝ Շոտլանդիայի հավաքականի դեմ խաղում։

## Ձեռքբերումներ
* Անգլիայի լիգայի գավաթակիր - 2012/13

## Ծանոթագրություններ

## Արտաքին հղումներ
* Վիճակագրությունը soccerbase.com կայքում

Կատեգորիա:1993 ծնունդներ
Կատեգորիա:Ապրիլի 24 ծնունդներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Վիբորգի ֆուտբոլիստներ
Բազմարժեք տրամաբանություն

**Բազմարժեք տրամաբանություն**, ժամանակակից տրամաբանության բնագավառը ընդգրկում է տրամաբանական այնպիսի հաշիվները, որտեղ ասույթներին վերագրվում են ցանկացած (բայց երկուսից ավելի) վերջավոր կամ անվերջ թվով ճշմարտային արժեքներ (տրամաբանական նշանակություններ).։ Բազմարժեք տրամաբանություն բացի ձևական մասից՝ ապարատից, ներառում է նաև բազմարժեքության բուն տեսությունը։ Բազմարժեք տրամաբանություն մշակվեց տրամաբանության մեջ մաթեմատիկական մեթոդների արմատավորման, տրամաբանական խնդիրների նկատմամբ զուտ ձևական մոտեցման շնորհիվ, մասնավորապես, երբ հնարավոր դարձավ վերանալու «ճշմարիտ» և «կեղծ» տերմինների առարկայական իմաստից՝ դրանք դիտելով պարզապես իբրև տրամաբանական նշանակություններ, որ կարող են ստանալ ասույթային փոփոխականներն ու դրանք պարունակող բանաձևերը։ Բազմարժեքության սկզբունքը հնարավորություն ընձեռեց նկարագրելու այսպես կոչված անորոշ ասույթների հատկությունները, որոնց հետ գործ ունեն ինդուկտիվ տրամաբանությունն ու մոդալ տրամաբանությունը, և որոնց անհամապատասխանությունը երկարժեքության քրիզիպյան սկզբունքին զգացվում էր ավանդական ձևական տրամաբանության մեջ։ Բազմարժեք տրամաբանությունյան առաջին համակարգերը մշակել են Լուկասևիչը (1920)՝ մոդալ ասույթների հատկությունների նկարագրության համար, և Պոստը (1921)՝ ելնելով ձևական նկատառումներից։ Ուշագրավ են ինտուիցիոնիստական և կոնստրուկտիվիստական բազմարժեք համակարգերը, որոնք սահմանափակում են երրորդի բացառման սկզբունքի գործողության ոլորտը (Հեյթինգ, Գենցեն, Կոլմոգորով, Գլիվենկո և ուրիշներ)։ Բազմարժեք տրամաբանությունյան ապարատի զարգացման, ընդհանուր տեսության ստեղծման գործում ավանդ են մուծել Սլուպեցկին, Յասկովսկին, Գյոդելը, Ռոսերը, Տյուրքետը, Յաբլոնսկին և ուրիշներ։ Բազմարժեք տրամաբանության մեկնաբանություններից հիշարժան է նրա օգտագործումը (Բիրկհոֆ և Նոյման, Դետուշ–Ֆևրիե, Ռայխենբախ) քվանտային մեխանիկայում ծագած տրամաբանական դժվարությունների հաղթահարման համար։ Տեսական կարևոր խնդիրներից է բազմարժեք տրամաբանությունյան հարաբերությունը երկարժեքի նկատմամբ, ցույց է տրված, որ եթե բազմարժեք տրամաբանությունյան համակարգերում կրկնաբանություններ չեն (չեն գործում) երկարժեք տրամաբանության հիմնական օրենքները, հատկապես երրորդի բացառման սկզբունքը և կրկնակի ժխտման կանոնը, ապա կրկնաբանություններ չեն նաև դրանց ժխտումները, ավելին, միշտ հնարավոր է բազմարժեք տրամաբանությունյան համակարգերը երկարժեք (ճշմարիտ–կեղծ) տեսքի բերել՝ «լրացուցիչ» արժեքները բացառելու միջոցով, ուստի բազմարժեք տրամաբանություն չի հակասում երկարժեքին, այլ հանդես է գալիս որպես ավելի ընդհանուր տեսություն։

## Ծանոթագրություններ

Կատեգորիա:Տրամաբանություն
Գաբրիել Բաբկենց

**Գաբրիել Դոլուխանի Բաբկենց (Մնացականյան)** (ծնվեկ է 1860 թվականին, Դավալուում – հունվարի 24-ին 1917 թվականին, Երևանում), հայ գյուղագիր, հրապարակախոս։

## Կենսագրություն
Գաբրիել Բաբկենց սովորել է Երևանի պրոգիմնազիայում, ավարտել Թիֆլիսի ռեալական դպրոցը, ապա Օդեսայի համալսարանը։ Ուսանողական տարիներին տարվել է նարոդնիկական գաղափարներով։ Մամուլում հանդես է եկել Բաբկենց և Գաբրիել-Մաճկալ ստորագրություններով։ Հրատարակած պատմվածքներում՝ «Արձագանք»-ում և «Մուրճ»-ում, պաշտպանել է իրավազուրկ գյուղացու դատը («Մի պատկեր հայկական կյանքից», 1883, «Անանուն վեպ», 1884, «Գեղը կանգնի-գերան կկոտրի», 1894)։ Հայ գյուղացիության տառապանքն արտացոլող ռեալիստական գործերից է «Նորեկ» (1896) վեպը։ Հրապարակախոսության ասպարեզում Գաբրիելին մտահոգող հարցը ջրասակավությունն էր ու հողի պակասը։ Որպես հարցի լուծում առաջարկել է գյուղացիներին զինել գյուղատնտեսական գիտելիքներով («Գյուղատնտեսական վարժարանները և նոցա կարևորությունը Անդրկովկասի համար», 1884)։

## Ծանոթագրություններ

Կատեգորիա:Հայ հրապարակախոսներ
Թոնի Ալեգբե

**Էնթոնի Բենսոն Ալեգբե** (, ), նիգերիացի ֆուտբոլիստ, պաշտպան։

## Կարիերա
Ալեգբեն սկսել է կարիերան 1999 թվականին նիգերիական «Շուտինգ Ստարզ» ֆուտբոլային ակումբում։ 2001 թվականին գնացել է Ուկրաինա, որտեղ սկսել է խաղալ «Մետալուրգ», «Կրավբաս», «Կարպատներ» ֆուտբոլային ակումբներում։ Հայրենի երկիր վերադառնալուց հետո պայմանագիր է ստորագրել «Վիկի Տուրիստս» ֆուտբոլային ակումբի հետ։ Տուրիստսում խաղացել է մեկ մրցաշրջան։

## Ազգային հավաքական
Ալեգբեին առաջին անգամ կանչեցին հավաքական 2002 թվականի նոյեմբերի 1-ին։

## Ծանոթագրություններ

## Արտաքին հղումներ
* }
* 

Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ժոզե Ագուաշ

**Ժոզե Պինտու դի Կարվալյու Սանտուշ Ագուաշ** (, ), պորտուգալացի ֆուտբոլիստ, հանդես է եկել հարձակվողի դիրքում։

Կարիերայի մեծ մասը անցկացրել է «Բենֆիկայում», բարձրագույն դիվիզիոնում անկացրած 13 մրցաշրջաններից 12-ում խփելով 18-ից ոչ պակաս գոլ։

## Ֆուտբոլային կարիերա
Ծնվել է Լոբիտուում, Պորտուգալական Արևմտյան Աֆրիկա, Պորտուգալական կայսրություն, սպիտակ գաղութաբնակիչների ընտանիքում։ Ագուաշը իր ֆուտբոլային կարիերան սկսել է տեղական «Լուզիտանու դի Լոբիտու» ակումբում, որտեղ խաղացել է մինչև 1950 թվականը, իսկ 1950-1963 թվականներին խաղացել է «Բենֆիկայում» և ձեռք է բերել ակումբի լեգենդի կարգավիճակ։
 
«Բենֆիկայի» հետ նա հինգ անգամ դարձել է Պորտուգալիայի չեմպիոն (1955, 1957, 1960, 1961 և 1963 թվականներին) և յոթ անգամ գավաթը, նաև հինգ անգամ դարձել է ազգային առաջնության լավագույն ռմբարկու։ Նախքան Էյսեբիոյի Լիսաբոն տեղափոխվելը նա ամենամեծ դերն էր խաղում «Բենֆիկայի»՝ Եվրոպական չեմպիոնների գավաթի նվաճման գործում՝ 1961 թվականին «Բարսելոնայի» (3-2), հաջորդ մրցաշրջանում Մադրիդի «Ռեալի» (5-3) դեմ խաղերում նա խփել է խաղերի առաջին գոլերը և, թիմի ապագա ավագը, 1963 թվականին չկարողացավ թիմին հասցնել ոսկե հեթ-թրիկի՝ 1-2 հաշվով պարտվելով «Միլանին» (նա ուղղակի չէր խաղում)։
 
Պորտուգալիայի հավաքականում Ագուաշը դեբյուտել է 1952 թվականի նոյեմբերի 23-ին, Ավստրիայի դեմ խաղում, որն ավարտվել է ոչ ոքի՝ 1-1, ընդհանուր առմամբ խաղացել է 25 խաղ՝ խփելով 11 գոլ։ 1962 թվականի մայիսի 17-ին նա վերջին անգամ է հավաքականի մարզահագուստով հայտնվել խաղադաշտում, իսկ խաղն ավարտվել է Բելգիայից կրած պարտությամբ (1-2)։
 
«Բենֆիկայից» հեռանալուց հետո՝ 33 տարեկանում Ագուաշը ևս մեկ մրցաշրջան խաղաց Վիեննայի «Աուստրիա» ակումբում, իսկ կարիերան ավարտվեց հաջորդ ամռանը։ Մահացել է 2000 թվականին՝ Պորտուգալիայի մայրաքաղաքում։

## Անձնական կյանք
Ագուաշի որդին, Ռույը, նույնպես ֆուտբոլիստ է եղել և խաղացել է որպես հարձակվող, հանդես է եկել «Բենֆիկայում» և Պորտուգալիայի հավաքականում։ Նաև խաղացել է «Պորտուում»՝ առաջնության երկու մրցաշրջաններում խփելով 30 գոլ։
 
Նրա աղջիկը՝ Ելենա Մարիան (Լենա դ’Ագուա) 80-ականների փոպ երգչուհի է։

## Ձեռքբերումներ
### Ակումբային
;«Բենֆիկա»
*ՈՒԵՖԱ Չեմպիոնների Լիգա 1960–61, 1961–62
*Պրեմիեր դիվիզիոն (5)՝ 1954–55, 1956–57, 1959–60, 1960–61, 1962–63
*Պորտուգալիայի գավաթ (7)՝ 1950–51, 1951–52, 1952–53, 1954–55, 1956–57, 1958–59, 1961–62

### Մարզչական
;«Մարիտիմու»
*Մադեիրա Չեմպիոնշիպ՝ 1966–97
*Մադեիրա Գավաթ՝ 1966–97

;«Ատլետիկո»
* Պորտուգալիայի երկրորդ դիվիզիոն՝ 1967–68

### Անձնական
*Պրեմիեր Լիգայի ռմբարկու՝ 1951–52, 1955–56, 1956–57, 1958–59, 1960–61
*Եվրոպայի գավաթի լավագույն ռմբարկու՝ 1960–61
*Պորտուգալիայի գավաթի լավագույն ռմբարկու՝ 1950–51, 1952–53, 1954–55, 1957–58

## Ծանոթագրություններ

## Արտաքին հղումներ
* Profile at Zerozero
* Stats at ForaDeJogo 

Կատեգորիա:Աուստրիա Վիեննայի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Պորտուգալացի ֆուտբոլային մարզիչներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Պոնտի (Ֆրանսիա)

*'Պոնտի* (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լե լոզե Յուբայ կանտոնի կազմի մեջ։ Համայնքի շրջանը՝ Բարսելոնետ։

Համայնքի INSEE կոդ՝ 04154։

## Բնակչություն
Համայնքի բնակչությունը 2008 թվականին կազմում էր 70 մարդ։

## Տնտեսություն
2007 թվականի տվյալներով 42 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 9-ը անգործ (ակտիվության ցուցանիշը 78,6 %, 1999 թվականին եղել է՝ 75,0 %)։ 33 աշխատունակ բնակիչներից 32-ը աշխատում էին (18 տղամարդ և 14 կին), անաշխատանք էին 1 կին)։ 9 անգործ մարդկանցից 2-ը աշակերտներ կամ ուսանողներ են, 4-ը թոշակառու, 3-ը չէին աշխատում այլ պատճառներով։

## Տեսարժան վայրեր
* Ծխական եկեղեցի Սեն Ժերոմ (ХIХ դար)
* Ժամատուն Սեն Պիեռ
* Հինավուրց դղյակ, մասամբ վերանորոգված

## Հայտնի բնիկները և բնակիչները
* Լուի դը Պոնտի (1583—1670) — Ֆրանսիայի մարշալ, գրող

## Լուսանկարներ

Պատկեր:Pontis-village48.JPG|Պոնտի
Պատկեր:Pontis-mairie39.JPG|Համայնքապետարան
Պատկեր:Pontis-Adroit07.JPG|Եկեղեցի
Պատկեր:Serre-Ponçon43.JPG|Ժամատուն


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 
* 

Կատեգորիա:Ֆրանսիայի համայնքներ
Բաբ (այլ կիրառումներ)

**Բաբ**, կարող է վերաբերել՝
* Բաբ - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
* Բաբ - գյուղ Վրաստանում
Դավիդ Լիմբերսկի

**Դավիդ Լիմբերսկի** (չեխ․՝ David Limberský, ), չեխ ֆուտբոլիստ, պաշտպան։ Հանդես է գալիս չեխական «Վիկտորիա» ֆուտբոլային ակումբի և Չեխիայի ազգային հավաքականի կազմում։

## Ակումբային կարիերա
### «Վիկտորիա»
Դավիդ Լիբերսկին «Վիկտորիա» ֆուտբոլային ակումբի ակադեմիայի սան է։ Թիմի կազմում հանդես է եկել Չեխիայի երկրորդ լիգայում։ Նա 2002/03 մրցաշրջանում դարձել է Չեխիայի երկրորդ լիգայի չեմպիոն։

### «Սպարտա»
2007/08 մրցաշրջանը Դավիդ Լիմբերսկին անցկացրել է «Սպարտա»-ի կազմում։ Նա թիմի կազմում դարձել է Չեխիայի փոխչեմպիոն։

### Վերադարձ «Վիկտորիա»
2008 թվականին նա վերադարձել է «Վիկտորիա»։

## Միջազգային կարիերա
Դավիդը հանդես է եկել Չեխիայի տարբեր տարիքային հավաքականներում։ Նա Չեխիայի երիտասարդական հավաքականի կազմում մասնակցել է Աշխարհի երիտասարդական առաջնությանը, որտեղ դարձել է 2 գոլի հեղինակ 3 խաղում։

Ազգային հավաքականի կազմում Լիմբերսկին հանդես է գալիս 2009 թվականից։ Հավաքականի կազմում նա իր դեբյուտը նշել է 2009 թվականի հունիսի 5-ին կայացած Մալթայի հավաքականի դեմ ընկերական խաղում։

Նա հավաքականի կազմում 2011 թվականին մասնակցել է Կիրին գավաթի խաղարկությանը։

## Վիճակագրություն
### Ակումբային

### Միջազգային գոլեր

## Ձեռքբերումներ
* Չեխիայի չեմպիոն - 2010/11, 2012/13, 2014/15, 2015/16
* Չեխիայի փոխչեմպիոն - 2007/08
* Չեխիայի գավաթակիր - 2009/10
* Չեխիայի սուպերգավաթակիր - 2011, 2015

## Ծանոթագրություններ

## Արտաքին հղումներ
* Էջը «Վիկտորիայի» պաշտոնական կայքում 
* 
* Էջը Չեխիայի ֆուտբոլի ասոցացիայի կայքում 
* 
* Էջը Սինոտ Լիգայի պաշտոնական կայքում 
* Վիճակագրությունը eu-football.ru կայքում

Կատեգորիա:1983 ծնունդներ
Կատեգորիա:Հոկտեմբերի 6 ծնունդներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Վիկտորիա Պլզենի ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Մոդենայի ֆուտբոլիստներ
Բաբա (այլ կիրառումներ)

**Բաբա**, կարող է վերաբերել՝
* Բաբա - գյուղ Ուկրաինայի Սումիի մարզի Նեդրիգայլովի շրջանում
* Բաբա - լեռնային մասսիվ Մակեդոնիայի և Հունաստանի սահմանագծի միջև
Բաբակի (այլ կիրառումներ)

**Բաբակի**, կարող է վերաբերել՝
* Բաբակի - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
* Բաբակի - գյուղ Ուկրաինայի Խարկովի մարզի Բոգոդուխովի շրջանում
Բոտև (ֆուտբոլային ակումբ, Պլովդիվ)

«**Բոտև**», հնագույն բուլղարական ֆուտբոլային ակումբ Պլովդիվում։

## Ձեռքբերումներ
* Բուլղարիայի առաջնության չեմպիոն (2) 1929, 1967;
* Բուլղարիայի առաջնության արձաթե մեդալակիր (2)։ 1963, 1986;
* Բուլղարիայի առաջնության բրոնզե մեդալակիր (12)։ 1930, 1943, 1957, 1961, 1981, 1983, 1985, 1987, 1988, 1993, 1994, 1995;
* Բուլղարիայի առաջնության գավաթակիր (4)։ 1962, 1981, 2017, 2024;
* Բուլղարիայի առաջնության գավաթակիր (1)։ 1972.

## Պատմություն
Ակումբը հիմնադրվել է 1912 թվականի մարտի 12-ին Սուրբ Ավգուստինի կաթոլիկ քոլեջի և Պլովդիվյան արական գիմնազիայի ուսանողների կողմից։ «Բոտև» անվանումը ընտրվել է Բուլղարիայի ազգային հերոս Քրիստո Բոտևի պատվին։

Ակումբը բազմաթիվ անգամներ անվանափոխվել է՝

* «Բոտև» (1912—1949)
* «ԴՆՎ-ի Բոտև » (1949—1950)
* «ԴՆՎ» (1950—1951)
* «ԴՆԱ» (1952—1955)
* «ՍԿՆԱ» (1956—1957)
* «Բանակային մարզական Բոտև ակումբ»/«ԱՍԿ Բոտև» (1957—1964)
* «Բոտև» (1964—1967)
* «Թրակիա» («Բոտև», «Սպարտակ» (1947 թվական) և «Ակադեմիկ» (1949 թվական)) ակումբների միավորումից հետո (1967—1972)
* «ԱՖԴ „Թրակիա“» (1972—1985)
* «ՖԿ Թրակիա » (1985—1989)
* «Բոտև Պլովդիվ» (1989 թվականից)։

## Ակումբի կարգախոս
Ակումբի կարգախոսն է՝ «Գեղեցկություն, հավատ, պայքար» ()։

## Ակումբային գույներ
Ակումբի գույներն են դեղին-սևը։ Գոյություն ունեն դրանց երկու տարբերակները՝

# Որպես կաթոլիկ քոլեջի (դեղին գույն) և ուղղափառ գիմնազիականների (սև գույն) միավորման խորհրդանիշ։

# Քանի որ ակումբի հիմնադիրները դիտարկել են Ավստրիայի մարզական ակումբների օրինակը, նրանք ակումբային գույները ընտրել են Ավստրիական կայսրության դրոշի գույներին համապատասխան (այնպես, ինչպես ակումբի գերբը մասամբ կրկնօրինակում է վիեննական Ռապիդայի լոգոն)։

## Հայտնի ֆուտբոլիստներ
*  Մարիան Օգնյանով
*  Դինկո Դերմենջիև
*  Կոստանդին Կոստանդինով
*  Գեորգի Ասպարուխով
*  Դիմիտար Մլադենով
*  Բորիսլավ Միխայլով
*  Թոդոր Զայցև
*  Դիմիտար Բիչև
*  Դիմիտար Թելկիյսկի
*  Թոդոր Թիմոնով
*  Իգոր Կուլիշ

## Հայտնի երկրպագուներ
Պյոտր Ստոյանով՝ Բուլղարիայի 3-րդ նախագահ։

## Ծանոթագրություններ

## Արտաքին հղումներ
* Ակումբի պաշտոնական կայքը
* Ակումբի ոչ պաշտոնական կայքը
* Ակումբի երկրբագուների պաշտոնական կայքը Սոֆիայից
* Ակումբի երկրպագուների ոչ պաշտոնական կայքը

Կատեգորիա:1912 հիմնադրումներ Բուլղարիայում
Կատեգորիա:Բուլղարական ֆուտբոլային ակումբներ
Ֆիլիպե Ազևեդու

**Ֆիլիպե Վաս դը Ազևեդու** (, ), պորտուգալացի ֆուտբոլիստ, հարձակվող։

## Կարիերա
Կարիերան սկսել է Ֆրանսիայում՝ «Օլիմպիկ Մարսել» ակումբի երկրորդ թիմում, հիմնական կազմում խաղացել է 1 խաղ։ Հետագայում խաղացել է Պորտուգալիայում, այդ թվում «Ալվերկա» ակումբում, որում առաջին մրցաշրջանում խփել է 14 գոլ, սակայն հետո ստացել է վնասվածք և հիմնական կազմում կորցրել տեղը։ 2000 թվականին պայմանագիր է կնքել «Լոկոմոտիվի» հետ, բայց մեկ տարում այնտեղ խաղաց 6 խաղ և վերադարձավ Պորտուգալիա, որտեղ խաղացել է տեղական ակումբներում, հետո տեղափոխվել է Ֆրանսիա, Հնդկաստան, Իսպանիա և Կիպրոս, իսկ վերջին ակումբը եղել է իսպանական «Սերո Ռեյեսը»։

## Անձնական կյանք
Ծնվել է աշխատավորի և տնային տնտեսուհու ընտանիքում, որտեղ բացի նրանից կար ևս երեք աղջիկ։

## Ծանոթագրություններ

## Արտաքին հղումներ
* 
* Պրոֆիլը om1899.com կայքում 
* Պրոֆիլը bronepoezd.ru կայքում 
* Հարցազրույց Ազևեդուի հետ։ 28.07.2009

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սեդանի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Օլյանենսեի ֆուտբոլիստներ
Կատեգորիա:Ֆրանսիացի ֆուտբոլիստներ
Լի Սին Գի

**Լի Սին Գի** (հանգըլ՝ 리승기, ), կորեացի քիմիկոս (Օրգանական քիմիա), սինթետիկ մանրաթելի հայտնագործող՝ գյուտարար։

## Կենսագրություն
Ծնվել է 1905 թվականին Չոլլա-Նամջա նահանգի Թամյան գավառում, որը գտնվում է Կորեայի հարավում։ Սեուլում կենտրոնական դպրոցն ավարտելուց հետո նա շարունակում է կրթությունը Ճապոնիայում, որտեղ ավարտում է Մացույամա միջնակարգ դպրոցը և ընդունվում է Կիոտոյի անգլիական համալսարանը՝ ինժեներ-քիմիկի մասնագիտությամբ։ 1939 թվականին ստացել է դոկտորի աստիճան։ 1945 թվականին դասավանդել է Կիոտոյում և Տոկիոյում։ Մի ճապոնացի մարդու հավաստմամբ 1945 թվականին Լի ՍԻն Գին մի քանի ամիս անցկացրել է բանտում, այն մեղադրանքով, որ նա կոպիտ ձևով հայտարարել է կորեացի բանակային ոստիկանության ներկայացուցչին, որ ճապոնական իմպերիան «դատապարտված» է։

Բանտից ազատվեց միայն Ճապոնիայի կապիտուլացիայից հետո։

1945-1947 թվականներին oրգանական քիմիայի պրոֆեսոր և Կյոնսոն համալսարանի դեկանը, որտեղից իրեն հեռացրել են դիմադրության համար Սեուլի համալսարանում վերաուսուցման պատճառով ամերիկական զինվորական բազա։ 1950 թվականի օգոստոսին մինչ Կորեական պատերազմի սկսվելուց հետո, Յու Չոն Օկի (որը հետագայում զբաղեցնում է Հյուսիսային Կորեայի փոխվարչապետի պաշտոնը) հրավերով տեղափոխվել է հյուսիս Կորեայի Ժողովրդադեմոկրատական հանրապետություն, որտեղ գլխավորում էր գիտահետազոտական աշխատանքները, սինթետիկ մանրաթելի ստացման համար։ Իր մեկնումից հետո Լի Սին Գին հիշում է.

## Գիտական աշխատանքներ
Հիմնական աշխատանքը կապված էր պոլիվինիլացետատի և պոլիվինիլ սպիրտի սինթեզի և կառուցվածքային հետազոտության հետ։ 1939 թվականի աշխատանքները խմբում Իտիրո Սակուրադի գլխավորությամբ, նա և իր ճապոնացի ընկերը ստացել են ջրում լուծվող մանրաթել պոլիվինիլ սպիրտի հիմքի վրա

## Ծանոթագրություններ

Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Կորեացի քիմիկոսներ
Կատեգորիա:Գիտությունների դոկտորներ
Կատեգորիա:Երկարակյացներ
Ռուսաստանի Հարավ (1919-1920)

**Ռուսաստանի Հարավ** (*նաև* **Սպիտակ Հարավ**, **Սպիտակ Ռուսաստանի Հարավ**, խորհրդային պատմագրության մեջ երբեմն անվանվել է **Դենիկիա**, **Դոբրովոլիա**), Ռուսաստանի 1919-1920 թվականների քաղաքացիական պատերազմի -ժամանակաշրջանում գործած սպիտակգվարդիականներին այնուհետև ՌՀԶՈւ-ականներին ենթակայող տարածք։

Ռուսաստանի Հարավում իշխանությունը փաստացի գտնվել է զինվորականների ձեռքում և հենվել է ՌՀԶՈւ-ի վրա։ Պետության ղեկավարի պարտականությունները կատարում էր ՌՀԶՈւ գերագույն գլխավոր հրամանատար։ Ռուսաստանի Հարավում թողարկում էին սեփական արժույթ, գույություն ունեին օրենդիր և գործադիր մարմիններ, գործում էին պետական և մշակութային հաստատություններ։ Ռուսաստանի Հարավի պետական տարածքը հաստատուն չէր և կախված էր ՌՀԶՈւ ռազմական գործողությունների արդյունքից, տարբեր ժամանակահատվածներում Ռուսաստանի Հարավի կազմում էին Կուբանը, Ղրիմը, Ուկրաինայի արևելյան, կենտրոնական և արևմտյան հատվածները, Նովոռոսիան, Կենտրոնական Սևահողերը, Ներքին Պովոլժիեն Հյուսիսային Կովկասը և Ռուսական կայսրության այլ աշխարհագրական և վարչական միավորներ։

## Ծանոթագրություններ

Կատեգորիա:Ռուսաստանի պատմություն
Ավելյանեդա (Բուենոս Այրես)

**Ավելյանեդա** (), քաղաք Արգենտինայում, Բուենոս Այրես պրովինցիայում։ Մտնում է Բուենոս Այրես Ագլոմերացիայի կազմում։ 2010 թվականի մարդահամարի տվյալներով քաղաքում ապրում է 342677 բնակիչ։

## Պատմություն
մինի|ձախից|Նիկոլաս Ավելյանեդայի հուշարձանը Ալսինա հրապարակում
Շրջանի զարգացման պատմությունը սերտորեն կապված է 1620 թվականին Բուենոս Այրեսի հիմնադրման հետ։ 1731 թվականին Ավելյանեդայի ժամանակակից նավահանգստի տարածքում կային մի քանի շինություններ և տնակներ։ Ավանը կոչվում էր Պուերտո դել Րիաչուելո՝ Րիաչուելո գետի անվանումից և առանձնացնում էր ներկայիս քաղաքը երկրի մայրաքաղաքից։
1784 թվականին Բուենոս Այրեսից դեպի արևելք ընկած տարածքները վարչական առումով բաժանված էին Սան Վիսենտե, Մագդալենա և Կիլմես համայնքների միջև։
Վերջինիս արդեն պատկանում էին ժամանակակից Ավելյանեդայի տարածքները։ 1817 թվականին այստեղ կառուցվեց առաջին մատուռը։
1852 թվականի ապրիլի 7ին վարչական կառավարության կողմից պաշտոնապես կազմավորվեց Բարրակաս ալ Սուր գյուղը։ Քաղաքի կոչում այն ստացավ 1895 թվականի Հոկտեմբերի 23ին։ 1904 թվականի հունվարի 11ին Բարրակաս ալ Սուրը անվանափոխվեց ի պատիվ Արգենտինայի 8-րդ նախագահ Նիկոլաս Ավելյանեդայի։

## Տնտեսություն
Իր աշխարհագրական դիրքի և նավահանգստի կարգավիճակի շնորհիվ 1930ական թվականներից ի վեր քաղաքը բավական զարգացել է։ Քաղաքը կապված է երկրի մայրաքաղաքին հիմնականում Րիաչուելո գետի վրա կառուցված կամուրջներով։ Ավելյանեդան նաև համարվում է երկրի երկաթուղային խոշոր կենտրոններից մեկը։
1960 ական թվականներից ի վեր բնակչության թիվը գրեթե չի փոխվել․ Հիմնական մասը կազմում են սննդային արտադրության, տեքստիլ գործարանների, մետաղագործական արտադրությունների և մեծածախ շուկաներում աշխատողները։

## Կրթություն, մշակույթ և սպորտ
Ավելյանեդայում կա 5 թատրոն (որոնց թվում է ազգային մակարդակով հայտնի Ռոմա թատրոնը () և 7 ինստիտուտ։
Ավելյանեդան Արգենտինայի կարևոր ֆուտբոլային կենտրոններից մեկն է։ Այստեղ են տեղակայված արգենտինական 2` «Ինդեպենդենտե» և «Ռասինգ» գրանդ ակումբները։ Նրանց մարզադաշտերը ՝ Կորդերո և Խուան Դոմինգո Պերոն գտնվում են իրարից մի քանի հարյուր մետր հեռավորության վրա։ Քաղաքի արվարձանում՝ Սարանդիում է գտնվում Արգենտինայի էլիտար ակումբներից ևս մեկը՝ «Արսենալը» ()։

## Պատկերասրահ

Պատկեր:Ex estacion Avellaneda FCGMB.jpg|Երկաթուղային թանգարանը
Պատկեր:Puente Nicolás Avellaneda-Buenos Aires.jpg|Նիկոլաս Ավելյանեդա կամուրջը
Պատկեր:Ciudad avellaneda.jpg|Ավելյանեդայի նավամատույցները
Պատկեր:Estádio Libertadores da América.png|«Ինդեպենդենտե»-ին պատկանող Լիբերտադորես դե Ամերիկա (Կորդերո) մարզադաշտը
Պատկեր:Estadio Racing.jpg|«Ռասինգ»-ին պատկանող Խուան Դոմինգո Պերոն մարզադաշտը


## Արտաքին հղումներ
* Վարչական կենտրոնի կայքը 

Կատեգորիա:1852 թվականին հիմնադրված բնակավայրեր
Կատեգորիա:1852 հիմնադրումներ Արգենտինայում
Կատեգորիա:Արգենտինայի վարչական բաժանում
Բաբան (այլ կիրառումներ)

**Բաբան**, կարող է վերաբերել՝
* Բաբան - պաշարողական մարտական գործիք
* Բաբան - գյուղ Արևմտյան Հայաստանում, Վանի վիլայեթի Հեքյարիի գավառում
* Բաբան - լեռնագագաթ ԽՍՀՄ-ում, Փամբակի լեռնաշղթայի արևելյան հատվածում, Հրազդանի շրջանի Մեղրաձոր գյուղից հյուսիս
Բիոգենեզ

**Բիոգենեզ** (բիո․․․ և հուն, veveau; – ծագում), տեսություններ, որոնք ժխտում են Երկրի վրա կյանքի ծագումը որպես անկենդան մատերիայից կենդանի էակների առաջացման արդյունք (տես Աբիոգենեզ)։ Բիոգենեզի պատկերացման հիմքն են՝ կենդանիի հակադրությունը անկենդանին և կյանքի հավիտենականության գաղափարը։ Բիոգենիզի կողմնակիցները ենթադրում էին, որ կենդանի էակների սաղմերը Երկիր են բերվել ուրիշ, ավելի հին երկնային մարմիններից (տես Պանսս/երմիա)։ Այդ տեսությունը պաշտպանում էին գերմանացի քիմիկոս Չու․ Լիբիխը, ֆիզիկոս–ֆիզիոլոգ Հելմհոլցը և ուրիշներ։ Բիոգենիզի հեղինակները գտնում էին, որ տեսականորեն հնարավոր է սաղմի տեղափոխումը այլ մոլորակներից, քանի որ թթվածնի բացակայության և տիեզերական տարածության ցածր ջերմաստիճանի պայմաններում սաղմերը կարող էին գտնվել անաբիոզի վիճակում։ Սակայն ժամանակակից գիտությունը պարզել է վերը նըշվածի անհնարինությունը, քանի որ տիեզերական ճառագայթները մահացու ազդեցություն են ունենում բակտերիաների նույնիսկ ամենադիմացկուն սպորների վրա։ Բիոգենեզի տեսությունը քննադատել է Ֆ․ Էնգելսն իր «Բնության դիալեկտիկա» գրքում։

## Ծանոթագրություններ

Կատեգորիա:Կենսաբանություն
Ogg

**Ogg** - մուլտիմեդիա կոնտեյների ֆորմատի բաց ստանդարտ է։ Հանդիսանում է Xiph.Org հիմնադրամի մուլտիմեդիա կոդեկների համար հիմնական նիշքային և հոսքային ֆորմատ, ինչպես նաև այդ ֆորմատի և նրա համար կոդեկների մշակմամբ զբաղվող նախագծի անվանում։ Ինչպես Xiph.Org-ի հովանավորությամբ մշակվող բոլոր տեխնոլոգիաները, Ogg ֆորմատը արտոնագրային կամ լիցենզային սահմանափակումներ չունեցող, բաց և ազատ ստանդարտ է։

## Մետատվյալներ
Ներկայումս գոյություն չունի Ogg կոնտեյներին միացման համար մետատվյալների պաշտոնական ստանդարտ։ Xiph.Org հիմնադրամը դիտարկում է մի քանի տարբերակ.

* RDF ֆորմատում դուբլինյան միջուկ,
* XML-ընտանիք (ներառյալ RDF, CMML և XMP),
* XML- MusicBrainz մետատվյալներ,
* Ogg Skeleton

Մինչ մետատվյալների ընդհանուր ֆորմատի ընդունումը կիրառվում են կոդեկի մետատվյալները։ Ծրագրային ապահովման մեջ լայն ընդունում ունեն Vorbis կոդեկի մետատվյալները (մեկնաբանություններ), միևնույն ժամանակ Theora-ի և FLAC-ի մեկնաբանություններն ընդունվում են շատ սահմանափակ հավելվածներում։

## Ogg կոդեկներ
Ogg-ն միայն կոնտեյներ է։ Ձայնը կամ վիդեոն սեղմվում են կոդեկներով, իսկ մշակման արդյունքը պահպանվում է նմանատիպ կոնտեյներում։ Ogg կոնտեյներները կարող են պահել մի քանի կոդեկներով կոդավորված հոսքերը։ Օրինակ, ձայնով և վիդեոյով նիշքը կարող է պարունակել կոդավորված ձայնային և վիդեոկոդեկներով տվյալներ։

Ogg կոնտեյներում կարելի է պահպանել տարբեր ֆորմատների ձայն և տեսանյութ (MPEG-4, Dirac, MP3), բայց սովորաբար Ogg-ն օգտագործվում է հետևյալների հետ.

* Ձայնային կոդեկներ.
** կորուստներով`
*** Opus (նախկինում Harmony) կոդավորման ցածր հապաղումով (2,5 նվ-ից մինչև 60 մվ, կարգավորվում է) և ձայնային տվյալների բարձր խտացումով,
*** Speex- ցածր բիթրեյթով (~8—32 (կբիթ/վ)/խողովակ) խոսքային ազդանշանի սեղմման համար
*** Vorbis- միջին և բարձր բիթրեյթով (~16—500 (կբիթ/վ)/խողովակ) ձայնի սեղմման համար
** առանց կորուստների` 
*** FLAC- բարձր որակի վերարտադրում պահանջող ձայնային արխիվների և այլ ձայնային տվյալների մշակման համար
* Տեքստային կոդեկներ.
** Writ - վերնագրերը և ուղեկցվող տեքստերը նիշքերում ներառման համար նախատեսված տեքստայի կոդեկ,
** CMML - ֆորմատավորման վերնագրերի, մետատվյալների համաժամանակացման (սինխրոնիզացիայի) համար տեքստային/կիրառական կոդեկ։
* Տեսակոդեկներ.
** Theora - MPEG-4 տեսակոդեկների (օրինակ` DivX կամ Xvid, RealVideo կամ Windows Media Video) մրցակիցն է, ստեղծված On2 Technologies ֆիրմայի կողմից` VP3 հիման վրա,
** Tarkin - փորձարարական կոդեկ է, որը կիրառում է ընդհատվող վեյվլետ վերափոխում երեք չափելության մեջ` լայնություն. բարձրություն և ժամանակ,
** Dirac - փորձարարական կոդեկ է։ Նոր կոդեկի հիման վրա մշակել է BBC-ն` Համացանցով տեսանյութի փոխանցման համար։ Շրյոդինգերի նախագիծը վերամշակում է C - ով գրված, Դիրակի կոդեկն իրացնող տանելի գրադարաններ։ Այն թույլ է տալիս նաև պահպանել Ogg կոնտեյների ներսում Դիրակի խտացրած տվյալները։ 
** OggUVS - չսեղմված վիդեոյի պահպանման համար կոդեկի սևագիր տարբերակ։
* Ուղեկցվող տեքստեր.
** Annodex - CSIRO () մշակած ազատ և բաց ստանդարտների հավաքածու, նախատեսված ցանցով տարածվող մուլտիմեդիայի նկարագրման և ինդեքսավորման համար։

## Ծանոթագրություններ
Բաբաչայ (այլ կիրառումներ)

**Բաբաչայ**, կարող է վերաբերել՝
* Բաբաչայ - գետակ Կուրի ավազանում
* Բաբաչայ - գետակ Միջերկրական ծովի ավազանում՝ Կիլիկիայում
Բաբելոնի աշտարակը (այլ կիրառումներ)

**Բաբելոնի աշտարակը**, կարող է վերաբերել՝
* Բաբելոնի աշտարակը - ֆլամանդացի նկարիչ Պիտեր Բրեյգել Ավագի 1563 թվականի նկար
* Բաբելոնի աշտարակը - բրազիլական հեռուստասերիալ արտադրված Ռեդե Գլոբոյի կողմից
Խաղացողները (ֆիլմ)

**Խաղացողները** (), 2012 թվականին նկարահանված ֆիլմ, որի ռեժիսորներն են Աբբաս և Մաստան Բուրմավալլաները։ Ֆիլմի գլխավոր դերերում նկարահանվել են Աբհիշեկ Բաչչանը, Բիպաշա Բասուը, Սոնամ Կապուրը, Նիլ Նիտին Մուկեշը, Բոբբի Դեոլը։ Թրեյլերը ցուցադրվել է 2011 թվականի նոյեմբերի 3-ին, իսկ ֆիլմը թողարկվել է 2012 թվական հունվարի 6-ին։ Սա 2003 թվականին նկարահանված «Կողոպուտ իտալական ձևով» բլոկբաստերի ռեմեյքն է։ «Կողոպուտ իտալական ձևով» ֆիլմն էլ 1969 թվականին նկարահանված բրիտանական ֆիլմի (գլխավոր դերում՝ Մայքլ Կեյնոմ) ռեմեյքն է, թեև միևնույն ժամանակ հիմնական սյուժետային գիծը զգալիորեն տարբերվում է 2003 թվականի ֆիլմից՝ դարձնելով հերոսներին ու իրադարձությունները բոլորովին տարբեր։ Ֆիլմի նկարահանումները տեղի են ունեցել տարբեր վայրերում, ինչպիսիք են Նոր Զելանդիա, Ռուսաստան և նույնիսկ Հյուսիսային բևեռ, դառնալով պատմության մեջ առաջին Բոլիվուդյան ֆիլմը, որը նկարահանվել է այնտեղ։

## Սյուժե
1917 թվականին ամենաթեժ առաջին համաշխարհային պատերազմի ժամանակ Ռումինիա է ուղարկվում Ռուսական կայսրության ոսկու պահեստները, հիմա ժամանակն է վերադարձնել ոսկին հետ։ Մի խումբ հնդիկ լավագույն գողեր - տարբեր մասնագիտություններով որոշում են կատարել լավագույն կողոպուտը դարի։

## Դերերում
* Աբհիշեկ Բաչչան - Չարլի Մահարենաս    
* Բիպաշա Բասու -Ռիյա
* Նիլ Նիտին Մուկեշ - Պաուկ
* Սոնամ Կապուր - Նեյնա Բրիգանզա     
* Վիչիսլավ Ռազբեգաեվ - ռուս գեներալ     
* Բոբբի Դեոլ - Ռոննի    
* Օմի Վաիդյա - Սաննի     
* Սիկանդեր Կհեպ - Բիլալ

## Նկարահանումներ
Նկարահանումները անցկացվել են 3 փուլով. 1 փուլը նկարահանումների սկսվել է Հնդկաստանում նոյեմբերի 9-ին, 2010 թվականի և շարունակվել է ընդհում մինչև դեկտեմբերի վերջ։ Երգը «Buddhi Do Bhagwaan» նկարահանվել է Գոա Միրամար լողափում։

Երկրորդ փուլը սկսվել է հունվարի կեսերից 2011 թվականի, Նոր Զելանդիայի քաղաքներում՝ Վելինգտոն և Օքլենդ։

Երրորդ փուլը նկարահանումների, եղել է առավել երկար, սկսվել է 2011 թվականի ապրիլի շրջաններում՝ Սիբիրում, Սանկտ Պետերբուրգում և Մուրմանսկում։ Գնացքների կողոպուտի հատվածը նկարահանվել է Մուրմանսկում.:

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:Paramount Pictures ֆիլմեր
Կատեգորիա:Հնդկական ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:Գրաքննված ֆիլմեր
Կատեգորիա:2010-ականների հինդի ֆիլմեր
Մոնլո

**Մոնլո** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտեն լեզ Օրգ կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04130։

## Բնակչություն
Համայնքի բնակչությունը 2008 թվականին կազմում էր 133 մարդ։

## Տնտեսություն
2007 թվականի տվյալներով 79 աշխատունակ տարիքի մարդկանցից (15-64 տարեկան) 49-ը տնտեսապես ակտիվ էին, 30-ը անգործ (ակտիվության ցուցանիշը 62,0 %, 1999 թվականին եղել է՝ 68,8 %)։ 49 աշխատունակ բնակիչներից 44-ը աշխատում էին (25 տղամարդ և 19 կին), անաշխատանք էին 5-ը (3 տղամարդ և 2 կին)։ 30 անգործ մարդկանցից 2-ը աշակերտներ կամ ուսանողներ են, 15-ը թոշակառու, 13-ը չէին աշխատում այլ պատճառներով։

## Տեսարժան վայրեր
* Սեն Ժակ է Սեն Քրիստոֆ ծխական եկեղեցի (վերակառուցվել է 1828 թվականին)
* Ջրաղացի ավերակներ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Պերյուի

**Պերյուի** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Պերյուի կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04149։

## Բնակչություն
Համայնքի բնակչությունը 2008 թվականին կազմում էր 2542 մարդ։

## Կլիմա

## Տնտեսություն
2007 թվականի տվյալներով 1521 աշխատունակ տարիքի մարդկանցից (15-64 տարեկան) 1080-ը տնտեսապես ակտիվ էին, 441-ը անգործ (ակտիվության ցուցանիշը 71,0 %, 1999 թվականին եղել է՝ 67,0 %)։ 1080 աշխատունակ բնակիչներից 938-ը աշխատում էին (546 տղամարդ և 392 կին), անաշխատանք էին 142-ը (50 տղամարդ և 92 կին)։ 441 անգործ մարդկանցից 117-ը աշակերտներ կամ ուսանողներ են, 135-ը թոշակառու, 189-ը չէին աշխատում այլ պատճառներով։

## Պատկերասրահ

Պատկեր:Peyruis-gare44.jpg|Նախկին կայարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մելվ

**Մելվ** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04118։

## Բնակչություն
Համայնքի բնակչությունը 2008 թվականին կազմում էր 106 մարդ։

## Տնտեսություն
2007 թվականի տվյալներով 65 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 21-ը անգործ (ակտիվության ցուցանիշը 67,7 %, 1999 թվականին եղել է՝ 60,6 %)։ 44 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 5-ը (2 տղամարդ և 3 կին)։ 21 անգործ մարդկանցից 8-ը աշակերտներ կամ ուսանողներ են, 7-ը թոշակառու, 6-ը չէին աշխատում այլ պատճառներով.

## Տեսարժան վայրեր
* Աշտարակ և դոնժոն (XII—XIII դարեր)
* Վիո դղյակի ավերակներ
* Նոտր Դամ դը Բովուար եկեղեցի (XVI դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնսալիե

**Մոնսալիե** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04132։

## Բնակչություն
Համայնքի բնակչությունը 2008 թվականին կազմում էր 104 մարդ։

## Տնտեսություն
2007 թվականի տվյալներով 61 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 17-ը անգործ (ակտիվության ցուցանիշը 72,1 %, 1999 թվականին եղել է՝ 67,8 %)։ 44 աշխատունակ բնակիչներից 39-ը աշխատում էին (22 տղամարդ և 17 կին), անաշխատանք էին 5-ը (3 տղամարդ և 2 կին)։ 17 անգործ մարդկանցից 1-ը աշակերտներ կամ ուսանողներ են, 9-ը թոշակառու, 7-ը չէին աշխատում այլ պատճառներով։

## Պատկերասրահ

Պատկեր:Montsalier - vue sur le village.JPG|Մոնսալիե
Պատկեր:Montsalier - Fontaine & MM.JPG|Շատրվան
Պատկեր:Montsalier - Mairie.JPG|Քաղաքապետարան
Պատկեր:Montsalier église.JPG|Եկեղեցի


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Սաքսոնիայի թագավորություն

**Սաքսոնիայի թագավորություն** (), հազվադեպ նաև **Սաքսեն**, 1806-1918 թվականներին գոյություն ունեցած պետություն ժամանակակից Գերմանիայի տարածքում։ 1871 թվականից համարվում էր Գերմանական կայսրության մաս, քանի դեռ վերջինս չէր փլուզվել Առաջին համաշխարհային պատերազմի հետևանքով։ Թագավորության մայրաքաղաքը եղել է Դրեզդեն քաղաքը, իսկ երկրի ժամանակակից հետնորդը համարվում է Գերմանիայի Դաշնային Հանրապետության Սաքսոնիայի մարզը։

## Պատմություն

### Նապոլեոնյան պատերազմներ և Գերմանական միություն
Մինչ 1806 թվականը Սաքսոնիան համարվում էր Սրբազան Հռոմեական կայսրության մաս, իսկ նրա կառավարիչները ունեին կուրֆյուրստի տիտղոս։ Աուստեռլիցի ճակատամարտում Նապոլեոն Բոնապարտից Ֆրանց Յոզեֆ I-ի կրած պարտությունից հետո Սրբազան Հռոմեական կայսրությունը փլուզվեց և Ֆրանսիայի աջակցությամբ Սաքսոնիան դարձավ անկախ թագավորություն։ Սաքսոնիայի կուրֆյուրստ Ֆրիդրիխ Օգոստոս III-ը հռչակվեց Սաքսոնիայի թագավոր։
Յենեյի և Աուերշտեդտի ճակատամերտերում պրուս-սաքսոնական զորքերը պարտություն կրեցին և Սաքսոնիան մտավ Ռեյնյանի միության կազմի մեջ։ Սաքսոնիան շարունակել է մտալ նույն կարգավիճակում մինչև 1813 թվականի Լայպցիգի ճակատամարտը, որի արդյունքում Նապոլեոնի գլխավորած ֆրանսիական կայսերական բանակը զինաթափվեց։ Ժողովուրդների ճակատամարտում Սաքսոնիան գլխավորում էր ֆրանսիական կոմնորոշում ունեցող բոլոր գերմանական պետություններին։ Այն բանից հետո, երբ ռուսական զորքերը գրավեցին Սաքսոնիան Ֆրիդրիխ Օգոստոսը հանձնվեց դաշնակիցներին։

Վիեննայի կոնգրեսում Ֆրիդրիխի կողմից ուղարկված Ավգուստ Վաթցդորֆին հաջողվեց հարաբերության մեջ մտնել Թալեյրանի հետ և Լյուդովիկոս XVIII-ին թեքել դեպի սաքսոնական արքայի ճակատագրին մասնակցությանը. Ֆրանսիան, չցանկանալով Պրուսիայի հզորացումը և Գերմանիային տեսնելով մասնատված փոքր պետությունների, վստահորեն ընդդիմանում էր Սաքսոնիայի միացմանը Պրուսիային։

## Սաքսոնիայի արքաների ցանկ
* 1806—1827 — Ֆրիդրիխ Օգոստոս I Արդարամիտ (* 1750, † 1827)
* 1827—1836 — Անտոն Բարի (* 1755, † 1836), ֆրիդրիխ Օգոստոսի եղբայրը
* 1836—1854 — Ֆրիդրիխ Օգոստոս II (* 1797, † 1854), Անտոնի եղբորորդին
* 1854—1873 — Յոհան (* 1801, † 1873), Ֆրիդրիխ Օգոստոս II-ի եղբայրը
* 1873—1902 — Ալբերտ I (* 1828, † 1902), Յոհանի որդին
* 1902—1904 — Գևորգ I (* 1832, † 1904), Ալբերտի եղբայրը
* 1904—1918 — Ֆրիդրիխ Օգոստոս III (* 1865, † 1932), Գևորգի որդին

## Արտաքին հղումներ
* 
* Конституция королевства Саксония  

Կատեգորիա:Գերմանական միություն
Կատեգորիա:Թագավորություններ
Կատեգորիա:Գերմանիայի պատմություն
Կատեգորիա:1918 կազմալուծված պետություններ և տարածքներ
Կատեգորիա:Եվրոպայի պատմական երկրներ
Կատեգորիա:1806 հիմնադրված պետություններ և տարածքներ
Կատեգորիա:Գերմանական կայսրության պետություններ
Պիեռյու (Վերին Պրովանսի Ալպեր)

**Պիեռյու** (, ) համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04151։

## Բնակչություն
Համայնքի բնակչությունը 2008 թվականին կազմում էր 521 մարդ։

## Կլիմա
Պիեռյուի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։

## Տնտեսություն
2007 թվականի տվյալներով 329 աշխատունակ տարիքի մարդկանցից (15-64 տարեկան) 238-ը տնտեսապես ակտիվ էին, 91-ը անգործ (ակտիվության ցուցանիշը 72,3 %, 1999 թվականին եղել է՝ 71,5 %)։ 238 աշխատունակ բնակիչներից 217-ը աշխատում էին (115 տղամարդ և 102 կին), անաշխատանք էին 21-ը (8 տղամարդ և 13 կին)։ 91 անգործ մարդկանցից 24-ը աշակերտներ կամ ուսանողներ են, 37-ը թոշակառու, 30-ը չէին աշխատում այլ պատճառներով։

## Տեսարժան վայրեր
* Դղյակի փլատակներ (XIV—XV դար)
* Սեն Սակրեման ծխական եկեղեցի (XIV—XV դար, վերականգնվել է XIX դարում)
* Սեն Պյեռ (XIII դար)
* Սեն Կլեռ մատուռի փլատակներ 
* Ժամացույցով աշտարակ (1789 թվական)

## Պատկերասրահ

Պատկեր:Clocher de l'Eglise - Pierrerue (04).jpg|Եկեղեցու զանգակատուն
Պատկեր:Pierrerue - vue de l'est 01.JPG|Սեն Պյեռ մատուռ
|Ռեստորան 


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնֆյուրոն

**Մոնֆյուրոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Հարավարևմտյան Մանոսկ կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04128։

## Բնակչություն
Համայնքի բնակչությունը 2008 թվականին կազմում էր 198 մարդ։

## Տնտեսություն
2007 թվականի տվյալներով 142 աշխատունակ տարիքի մարդկանցից (15-64 տարեկան) 81-ը տնտեսապես ակտիվ էին, 61-ը անգործ (ակտիվության ցուցանիշը 57,0 %, 1999 թվականին եղել է՝ 62,4 %)։ 81 աշխատունակ բնակիչներից 68-ը աշխատում էին (39 տղամարդ և 29 կին), անաշխատանք էին 13-ը (8 տղամարդ և 5 կին)։ 61 անգործ մարդկանցից 22-ը աշակերտներ կամ ուսանողներ են, 18-ը թոշակառու, 11-ը չէին աշխատում այլ պատճառներով։

## Տեսարժան վայրեր
* Հողմաղաց, որը վերականգնվել է 1971 թվականից 1980-ը ընկած ժամանակահատվածում։ Պահպանվել են մի քանի փայտյա հին մեխանիզմի բնօրինակները։ Թևերի բացվածքը 13×4 մետր է։
* Նոտր Դամ է Սենտ Էլզեար եկեղեցի, որի զանգակատունը թվագրվում է ХVII դարին
* Սենթ Էլզեար գերեզմանատան եկեղեցի (XVII դար), պատմական հուշարձան

## Պատկերասրահ

Պատկեր:Village-montfuron-1.JPG|Մոնֆյուրոն
Պատկեր:Moulin-montfuron-1.JPG|Հողմաղաց
Պատկեր:Village-montfuron-3.JPG|Կենտրոնական հրապարակ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ